Ukraine har allerede fået leveret fem af de droner, som det danske forsvar har købt af drone-virksomheden Sky-Watch.

Sky-Watch i Støvring har fået travlt med drone-produktionen - de er nemlig lige nu i gang med en ordre på et ukendt antal droner fra den danske regering. Dronerne bliver doneret til Ukraine til brug i krigen mod Rusland, skriver mediet Olfi . TV2 Nord var for en måned siden på besøg på virksomheden, da de afventede regeringens beslutning. Her forklarede virksomhedens direktør, Martin Schousboe, hvilke droner, der var tale om: - Det er ikke bevæbnede droner, men de bruges til indhentning og indsamling af informationer. Afgørende værktøj i krigsførsel Drone-ordren løber op i 25 millioner kroner. Ifølge Olfi er de første fem droner allerede leveret til Ukraine, mens de resterende vil blive sendt senest i begyndelsen af juli. Brug af droner er en vigtig del i moderne krigsførelse, forklarede Martin Schousboe tilbage i marts: - Man sender for eksempel en drone 30 kilometer ud for at holde øje med fjendens bevægelser, eller for at observere vejene og om der er ødelagte broer. Sky-watch producerer i forvejen droner til en række europæiske militærer og samarbejder også med det danske forsvar. Hør mere om drone-virksomheden i indslaget fra 7. marts her: